Baba JD vorder goed | Maroela Media
Baba JD vorder goed
Baba JD Lange in die Rooikruis-kinderhospitaal nadat hy amper verdink het. (Foto: Facebook)
Die eenjarige seuntjie wat amper by sy dagmoeder in Saldanha aan die Wes-Kus verdrink het, het die naweek goeie vordering gemaak.
"JD het soos gewoonlik soos 'n prins geslaap. Vanoggend loer hy vir mamma en hou haar vinger styf vas," skryf 'n familielid Sondag op Facebook. "Hy toon ook al meer tekens dat hy besig is om wakker te word. Hy hou ons vingers vas. Hy loer deur skreefogies vir ons. Hy hoes ook en probeer om hom op te lig. Dis alles goeie tekens."
JD is Vrydag uit 'n geïnduseerde koma gebring nadat hy Maandag in die Rooikruis-kinderhospitaal in Kaapstad opgeneem is.
JD het Saterdagoggend effens gesukkel met koors. "JD, ons sien hoe hard jy baklei. Hou aan seun. Ons almal staan saam [met] jou. Ons weet dis eina en ongemaklik. Tannie se hart breek as sy die trane sien rol oor jou wang," lui die plasing.
Die familielid sê JD se ma, Jessica Lange, veg hard om sterk te staan. "Dis baie emosies. Dis hartseer en blydskap als in een."
Jessica en haar seuntjie het verlede naweek van Kaapstad na Saldanha verhuis sodat Jessica 'n nuwe werk daar kon begin. Sy is 'n enkelma.
Maroela Media het die afgelope week berig JD het die eerste dag by 'n nuwe dagmoeder in die swembad beland.
In die nuus Rooikruis Saldanha verdrinking
Waarskynlikheid van beurtkrag nou weer groter
Duitser sterf wrede dood op gholfbaan
Loof onse almagtige hemelse Vader en onse Here Jesus Christus – vir Sy almagtige liefde en getrouheid.
Here wees met hierdie ou seuntjie en sy mamma en die dagmoeder, wie net so swaar kry tans… nie vir een kan dit maklik wees nie
Barmhartige Here, Vader… Wie sal dan beter as ek weet dat U n Vader van genesing en genade is? U wat my dogter voor die lykshuis se deur aan my teruggegee het uit die dood. En ook U wat my seun uit n 42-dae lange koma waarin hy meer as een keer deur verskeie medici as breindood verklaar is aan my terug besoeg het! Vader, wees ook vir mamma Jessica en kleine JD so barmhartig en genadig. U is die God van liefde, die enigste ware Vader van genesing en oorwinning oor die dood! Jesus, ek pleit U bloed oor… Lees meer »
Vader, jd is in U Hande, hou U Hande van genesing oor hom en sy ouers, ons Glo dat U hom gesond sal maak, Amen